Тэрч щIыналъэм зыщеужь
Тэрч къалэм дэт «Терек-Олимп» спорт комплексым щекIуэкIащ районым волейболымкIэ и зэхьэзэхуэм и кIэух зэIущIэхэр. Абы хэтащ Новэ-Хьэмидей, Терекскэ, Арыкъ, Дей, Курп Ищхъэрэ, Курп (Инарыкъуейрэ Курп Ипщэрэ щыщхэр зэхэта командэ), Хьэмидей къуажэм и гупитI — псори зэхэту команди 8.
ЩIышылэм и 21-м зыщIидза зэхьэзехуэр джэгугъуи 7 хъууэ щытащ. Регламентым зэритымкIэ, нэхъыфIиплIыр кIэух зэпеуэм нэсынут.
Зэрыщыхуагъэфэщауи, «Хьэмидей-1»-м зэIущIэхэр фIы дыдэу иригъэкIуэкIащ икIи зэи къыхамыгъэщIауэ, и пIалъэр къэмысу «плIым я финалым» кIуащ. КIэух зэпеуэми ахэр нэхъ лъэщу къыщыщIэкIащ икIи япэ увыпIэр зыIэрагъэхьащ.
Новэ-Хьэмидей щыщ командэми къигъэлъэгъуащ нэхъыфIхэм зэращыщыр. Илъэс еплIанэ хъуауэ зэкIэлъхьэужьу ар финал зэIущIэм хэтащ икIи дыжьын медалхэр къихьащ.
Ещанэ увыпIэм щхьэкIэ зэIу-щIэм щызэхуэзащ Терекскэмрэ Курп Ищхъэрэмрэ я гуп къыхэхахэр. Куэд зэрыщымыгугъауэ, терек- скэдэсхэр я хьэрхуэрэгъухэм зэIущIэм и Iыхьищми щефIэкIащ икIи ещанэ хъуащ.
Зэхьэзэхуэм щытекIуахэм кубокхэр, медалхэмрэ щIыхь тхылъхэмрэ яритащ КъБР-м ВолейболымкIэ и федерацэм и президент Гуэнокъуэ Руслан. Апхуэдэуи абы къыхигъэщащ Тэрч районым волейболым иужьрей илъэсхэм зыужьыныгъэшхуэ зэрыщигъуэтар.
ЖЫЛАСЭ Замир.
